b'\n_START_ARTICLE_\nTom\xc3\xa1\xc5\xa1 Enge\n_START_SECTION_\n\xc5\xbdivljenjepis\n_START_PARAGRAPH_\nMednarodno kariero je za\xc4\x8del v prvenstvu Formule 3000 v sezoni 1998, kjer je na petih dirkah dosegel eno uvrstitev med dobitnike to\xc4\x8dk s \xc5\xa1estim mestom na zadnji dirki sezone. V naslednji sezoni 1999 je ponovno dosegel le eno uvrstitev med dobitnike to\xc4\x8dk, a to je bilo kar drugo mesto, njegova prva uvrstitev na stopni\xc4\x8dke. V sezoni 2000 je dosegel prvo zmago, ob tem pa \xc5\xa1e tri peta mesta, kar je skupno pomenilo \xc5\xa1esto mesto v prvenstvu. V sezoni 2001 je dosegel dve zmagi in \xc5\xa1e tri uvrstitve na stopni\xc4\x8dke, kar mu je skupno prineslo tretje mesto v prvenstvu. V sezoni 2001 je tudi nastopil na svojih edinih treh dirkah Formule 1, Veliki nagradi Italije, kjer je zasedel dvanajsto mesto, Veliki nagradi ZDA, kjer je bil \xc5\xa1tirinajsti, in Veliki nagradi Japonske, kjer je odstopil. V sezoni 2002 je ponovno dirkal le v prvenstvu Formule 3000 in s tremi zmagami in \xc5\xa1e tremi uvrstitvami na stopni\xc4\x8dke je v prvenstvu ponovno zasedel tretje mesto. Po letu premora je v Formuli 3000 nastopal tudi v sezoni 2004, ki jo je kon\xc4\x8dal brez zmage in s tremi uvrstitvami na stopni\xc4\x8dke na \xc4\x8detrtem mestu v prvenstvu.\n_START_SECTION_\nRezultati\n_START_PARAGRAPH_\n(legenda)'